চেকোস্লোভাকিয়া সর্বমোট ৮ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ১৯৩৪ এবং ১৯৬২ ফিফা বিশ্বকাপের ফাইনালে পৌঁছানো, যেখানে তারা যথাক্রমে ইতালি এবং ব্রাজিলের কাছে পরাজিত হয়েছে। অন্যদিকে, উয়েফা ইউরোপীয় চ্যাম্পিয়নশিপে চেকোস্লোভাকিয়া অন্যতম সফল দল, যেখানে তারা ১৯৭৬ ইউরোপীয় ফুটবল চ্যাম্পিয়নশিপের শিরোপা জয়লাভ করেছে। এছাড়াও, গ্রীষ্মকালীন অলিম্পিকে চেকোস্লোভাকিয়ার সেরা সাফল্য হচ্ছে ১৯৮০ গ্রীষ্মকালীন অলিম্পিকে স্বর্ণ পদক জয়লাভ করা।